DIGRIET TAT-TRIBUNAL GĦAS-SERVIZZ PUBBLIKU TAL-UNJONI EWROPEA
(It-Tielet Awla)
4 ta’ Settembru 2014
Kawża F‑111/13
Olivier Prigent
vs
Il‑Kummissjoni Ewropea
“Servizz pubbliku – Kompetizzjoni ġenerali – Avviżi ta’ kompetizzjonijiet ġenerali EPSO/AD/230/12 (AD 5) u EPSO/AD/231/12 (AD 7) – Kundizzjoni ta’ eliġibbiltà dwar l-esperjenza professjonali tal-kompetizzjoni EPSO/AD/231/12 (AD 7) mhux issodisfatta – Assenjazzjoni mill-ġdid għall-kompetizzjoni EPSO/AD/230/12 (AD 5) – Inklużjoni fil-lista ta’ riżerva tal-kompetizzjoni EPSO/AD/230/12 (AD 5) – Interess ġuridiku – Tardività tal-ilment – Talbiet għal eżami mill-ġdid suċċessivi”
Suġġett:      Rikors, ippreżentat skont l-Artikolu 270 TFUE, applikabbli għat-Trattat KEEA bis-saħħa tal-Artikolu 106a tiegħu, li skontu O. Prigent jitlob, b’mod partikolari, l-annullament tad-deċiżjoni tal-Bord tal-Għażla tal-kompetizzjoni ġenerali EPSO/AD/231/12 (AD 7), innotifikata permezz ta’ ittra tas-16 ta’ Lulju 2012 tal-Uffiċċju Ewropew għas-Selezzjoni tal-Persunal (EPSO), li ma ssejjaħlux fiċ-ċentru ta’ evalwazzjoni għall-imsemmija kompetizzjoni, iżda, wara li assenjatu mill-ġdid għall-kompetizzjoni ġenerali EPSO/AD/230/12 (AD 5), li ssejjaħlu fiċ-ċentru ta’ evalwazzjoni għal din il-kompetizzjoni tal-aħħar.
Deċiżjoni:      Ir-rikors huwa miċħud bħala parzjalment manifestament inammissibbli u parzjalment infondat. O. Prigent għandu jbati l-ispejjeż tiegħu u huwa kkundannat ibati l-ispejjeż sostnuti mill-Kummissjoni Ewropea.
Sommarju
Uffiċjali – Kompetizzjoni – Kompetizzjoni bbażata fuq kwalifiki u eżamijiet – Kundizzjonijiet għall-ammissjoni – Dokumenti ta’ sostenn – Obbligu tal-kandidati li jiżguraw is-suffiċjenza tagħhom
(Regolamenti tal-Persunal, Anness III, Artikolu 2)
Bħala prinċipju, huwa l-kandidat f’kompetizzjoni li għandu jipprovdi lill-Bord tal-Għażla bl-informazzjoni u bid-dokumenti kollha li jqis li huma utli għall-eżami tal-kandidatura tiegħu sabiex jippermetti lill-Bord tal-Għażla jivverifika jekk huwa jissodisfax il-kundizzjonijiet stabbiliti mill-avviż ta’ kompetizzjoni, u dan a fortiori jekk ikun ġie mistieden jagħmel dan b’mod espress u formali. Il-Bord tal-Għażla, meta jiddeċiedi dwar l-ammissjoni jew l-esklużjoni tal-kandidati fil-kompetizzjoni, huwa għalhekk awtorizzat jillimita l-eżami tiegħu biss għall-atti tal-kandidatura u għad-dokumenti annessi magħhom.
(ara l-punt 43)
Referenza:
Il-Qorti tal-Ġustizzja: sentenza Belardinelli et vs Il‑Qorti tal-Ġustizzja, 225/87, EU:C:1989:309, punt 24
Il-Qorti tal-Prim Istanza: sentenzi Burban vs Il‑Parlament, T‑133/89, EU:T:1990:36, punti 31 u 34, Martínez Alarcón vs Il‑Kummissjoni, T‑357/00, T‑361/00, T‑363/00 u T‑364/00, punt 76
It-Tribunal għas-Servizz Pubbliku: sentenza Demeneix vs Il‑Kummissjoni, F‑96/12, EU:F:2013:52, punt 44